પાટણ શહેરમાં શનિવારે જિલ્લા સહકારી ખરીદ-વેચાણ સંઘની 18મી વાર્ષિક સાધારણ સભા મળી હતી. જેમાં જીઆઇડીસીના ચેરમેન અને જિલ્લા પંચાયતના નવનિયુક્ત પ્રમુખનું સન્માન કરવામાં આવ્યું હતું અને સંઘનો વાર્ષિક અહેવાલ રજુ કરવામાં આવ્યો હતો. જેમાં સંઘે રૂ.૭૩૯૯૯૯ નો ચોખ્ખો નફો કરેલ છે. જિલ્લા ખરીદ વેચાણ સંઘ દ્વારા બળવંતસિંહ રાજપૂતની જીઆઇડીસીના ચેરમેન પદે વરણી થતાં તેમજ સંઘના ડિરેક્ટર વિનુભાઇ પ્રજાપતિની જિલ્લા પંચાયતના પ્રમુખ પદે વરણી થતા આ બંને મહાનુભાવો ફૂલહાર પહેરાવી સાલ ઓઢાડી સન્માન કરવામાં આવ્યું હતું તેમજ સંઘના ચેરમેન ગૌતમભાઈ દવેનું સતત નવ વર્ષ સુધી સેવા આપવા બદલ સન્માન કરવામાં આવ્યું હતું.